**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 5**

Днес, 19.08.2022 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект за решение относно определяне на лица, привлечени като специалист – технически сътрудници към Районна избирателна комисия в Тридесет и първи изборен район – Ямболски, както и техните функции и срок на изпълнение при произвеждане изборите за народни представители на 02.10.2022г.– докладчик Красимира Атанасова.

2. Входяща поща

3. Разни

**ПРИСЪСТВАХА:** 11 членове – Биляна Кавалджиева, Ани Канева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Данаил Йорданов, Ангел Ангелов, Георги Георгиев.

**ОТСЪСТВАХА:** Спасин Карайчев, Снежана Енчева.

Заседанието бе открито в 17.00 часа от председателя Биляна Кавалджиева.

**БИЛЯНА КАВАЛДЖИЕВА:** Здравейте, колеги. Откривам заседанието на Районната избирателна комисия в Тридесет и първи изборен район-Ямболски за изборите за народно събрание на 02 октомври 2022 г.

За отчитане на поименното гласуване определям Ангел Ангелов. Протоколът ще води специалист-експерта Канева.

Колеги, всички сте запознати с дневния ред. Имате ли предложения или възражения по него? Не се правят. Който е съгласен с така предложения дневен ред, моля да гласува. Процедура по гласуване.

**АНГЕЛ АНГЕЛОВ:** гласували За – 11 членове – Биляна Кавалджиева, Ани Канева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Данаил Йорданов, Ангел Ангелов, Георги Георгиев.

Против – няма.

**БИЛЯНА КАВАЛДЖИЕВА:** Дневният ред се приема. Давам думата на колегата Атанасова по т.1 от Дневния ред. Заповядай!

**КРАСИМИРА АТАНАСОВА:** Колеги, предлагам ви следния проект за решение по т.1 от дневния ред:

ОТНОСНО: Определяне на лица, привлечени като специалист – технически сътрудници към Районна избирателна комисия в Тридесет и първи изборен район – Ямболски, както и техните функции и срок на изпълнение при произвеждане изборите за народни представители на 02.10.2022г.

На основание чл. 72, ал. 1, т. 1 ИК и Решение № 1200- НС от 02 август 2022 г. на ЦИК, Районна избирателна комисия в Тридесет и първи изборен район – Ямболски,

РЕШИ:

I. Определя функциите, които следва да изпълнява специалист – техническият сътрудник, както следва:

1. Протоколиране на заседанията на комисията.
2. Организиране и подреждане на текущата документация на комисията.
3. Техническо подпомагане на членовете на комисията.
4. Подпомага комисията в изборния ден, включително при приемане на изборните книжа от СИК.
5. Подпомага комисията след изборния ден при архивиране на документацията на комисията.
6. Изпълнява и други функции, възложени му от Районна избирателна комисия Ямбол.

ІІ. Определя за специалисти – технически сътрудници към РИК-Ямбол Елена Иванова Петрова-Симеонова с ЕГН ………………. , Антония Трифонова Маркова-Тенчева с ЕГН ………………. , Милена Христова Иванова с ЕГН ………………. , Иван Димов Атанасов с ЕГН ………………. , които следва да изпълняват функциите, определени в т.I от решението за периода от **22.08.2022г. до 16.10.2022 г. включително**.

III. Граждански договори с определените от Районна избирателна комисия в Тридесет и първи изборен район – Ямболски лица се сключва от Областен управител на област Ямбол.

IV. Екземпляр от настоящото решение да се представи на Областния управител.

Решението на РИК подлежи на оспорване пред ЦИК, в тридневен срок от обявяването му по реда на чл. 73 от ИК.

**БИЛЯНА КАВАЛДЖИЕВА:** Колеги, чухте проекта. Има ли изказвания? Няма. Процедура по гласуване.

**АНГЕЛ АНГЕЛОВ:** гласували За – 11 членове – Биляна Кавалджиева, Ани Канева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Данаил Йорданов, Ангел Ангелов, Георги Георгиев.

**Против** – няма.

**БИЛЯНА КАВАЛДЖИЕВА:** Решението се приема и е с № 13-НС от днешна дата.

Преминаваме към т.2 от дневния ред – запознаване с входящата поща. Колега Марчева, заповядай!

**ЕМИЛИЯ МАРЧЕВА** докладва постъпилата входяща поща.

**БИЛЯНА КАВАЛДЖИЕВА:** Преминаваме към т.3 от дневния ред – разни. Има ли изказвания? Няма.

Поради изчерпване на дневния ред закривам заседанието.

Заседанието бе закрито в 17:04 часа.

Председател:

/Биляна Кавалджиева/

Секретар:

/Яна Първанова/